გარნა
გარნა (ლათ. Antilope cervicapra) — წყვილჩლიქოსანი ძუძუმწოვარი ცხოველი ნამდვილი ანტილოპების ქვეოჯახისა. მისი სხეულის სიგრძე 120-130 სმ-ია, სიმაღლე მინდაოში 80 სმ. ვაცს საკმაოდ გრძელი (70 სმ-მდე) და დაგრეხილი რქები აქვს. გავრცელებულია ინდოეთში. პოლიგამიური ცხოველია. მაკეობა ექვს თვემდე გრძელდება. ნეზვი შობს ერთ ხბოს. გარნაზე ნადირობა ინდოეთში სპორტის გავრცელებული სახეობაა. იყენებენ მის ხორცსა და რქებს.